Marius Žaliūkas

Marius Žaliūkas (1983 m. lapkričio 10 d. Kaune – 2020 m. spalio 31 d. ten pat) – Lietuvos futbolininkas. Buvęs Škotijos Heart of Midlothian klubo kapitonas. Žaidė centro gynėjo arba saugo pozicijoje.

Biografija 
Karjerą pradėjo Kauno Inkaro klube. Po dvejų metų perėjo į FBK klubą. Neįsitvirtinęs Kauno klube sezoną praleido Šilutėje ir grįžęs į FBK tapo pagrindinės sudėties žaidėju. 2006 m. rugpjūčio iki 2010 m. lapkričio mėn. buvo skolinamas Hearts klubui. 2009 m. gegužės 9 d. pratęsė sutartį su Hearts klubu iki 2010 m. gruodžio. 2010 m. lapkričio 12 d. pasirašė ilgalaikę trejų metų sutartį su Hearts klubu. 2013 m. vasarą paliko Hearts klubą.

2013 m. spalį M. Žaliūkas pradėjo treniruotis su „Leeds United“, o 2013 m. spalio 26 d. su šiuo klubu pasirašė kontraktą iki sezono pabaigos, o po to pratęsė iki 2014-2015 m. sezono pabaigos. 2014 m. liepos mėn. perėjo į Glazgo Rangers klubą, ir ten žaidė iki 2015 m. rugpjūčio. 2016 m. žaidė Vilniaus Žalgiryje.

Asmeninis gyvenimas 

Tėvai: Ramutė Žaliūkienė, Romualdas Žaliūkas. Broliai/seserys: Laura Tylenienė. 2013 m. M. Žaliūkui buvo nustatyta šoninė amiotrofinė sklerozė. 2017 m. jis baigė sportininko karjerą. 2018 m. vedė Norą Sudarytę, 2020 m. kovą susilaukė sūnaus Mariaus.  mirė Kaune, palaidotas Romainių 1-osiose kapinėse.

Pasiekimai 
 A lygos laimėtojas: 2006, 2016 m.
 LFF taurės laimėtojas: 2005 m.
 Škotijos taurės laimėtojas: 2012

Įvarčiai rinktinėje

Šaltiniai

Nuorodos 
 SOCCERWAY
 Soccerbae
 Transfermarkt
 National-football-team

Lietuvos futbolininkai
Heart of Midlothian FC žaidėjai